recursal/SuperWikiNEXT-32B huggingface dataset:
Leço
**Leço** (mac. lecsó) — yay fəslində qışda istifadə etmək məqsədilə tərəvəzlərdən hazırlanan salat. Avropada çox populyardır, mənşəyi klassik macar mətbəxinə aiddir. Leçonun müxtəlif reseptləri mövcuddur. Bu reseptlər hazırlayanın zövqünə görə qurula bilər. Tərkibində dəyişməz olan 3 növ tərəvəzdən: bolqar bibərindən, pomidordan və soğandan istifadə olunur.

Tərkibi
-------

* 2 kq qırmızı bibər
* 1 kq yaşıl bibər
* 1 kq pomidor
* 400 qr soğan
* 600 qr kök
* 1,5 stəkan bitki yağı
* zövqə görə duz

Hazırlanma qaydası
------------------

Soğanlar uzunsov doğranılır və yağda rəngi qızılı olana qədər qızardılır. Üzərinə qabığı soyulmuş uzunsov doğranılmış pomidor əlavə edilir və 10 dəqiqə bişirilir. 3 sm uzunluğunda, 0,5 sm enində doğranılmış bibər əlavə olunur. Mətbəx kombaynından keçirilmiş və ya bibəri doğradığımız kimi doğranmış kök əlavə edilir. Mətbəx kombaynından keçirilmiş kökün bibərlərdən daha nazik olması mümkündür, lakin əks halı baş verməsin (bişməsi üçün). Zövqə görə duz və qara istiot əlavə edilir. Duzla yanaşı dolu olmayan 1 xörək qaşığı şəkər tozu da əlavə edilir.

Qablaşdırma
-----------

Əvvəlcədən sterilə edilib hazırlanmış bankalar qaynar leço ilə doldurulur. Qazan zəif odun üzərində qalsa daha etibarlı olardı. Belə olan halda sterilə edilmiş qablara yığılan qaynar leçonun xarab olma ehtimalı sıfıra enir. Doldurulmuş qabın ağzı bərk bağlanır və başı tərs çevrilib soyuyana qədər saxlanılır. Əvvəlcədən hava keçirilməsi yoxlanılmaq şərti ilə rezbalı bankalardan istifadə oluna bilər.

Sterilə etmə: bankalar qab pastası ilə təmiz yuyulur və durulanır. Odun üzərində qabda qaynayan suya banka salınır və çıxarılır. Qapaqlar da bu yolla sterilə edilir. Bu cür sterilə edilmiş bankalarda məhsulun korlanma ehtimalı sıfıra enir.
Ontario bədii qalereyası (ingilis dilində:Art Gallery of Ontario) - Torontoda muzey, 45 min kv. metrlik sərgi sahəsi ilə Şimali Amerikada ən iri bədii muzeylərdən biridir. Muzeydə kolleksiyalar üç bölməyə ayrılır: Kanada incəsənəti, Avropa incəsənəti və Henri Murun heykəltəraşlıq əsərləri.

Tarixi
------

Ontario bədii qalereyasının əsası 1900-cü ildə Toronto bədii muzeyi adı ilə yaranmışdır. 1919-cu ildə muzeyin adı dəyişdirilərək Toronto bədii qalereyası adlandırılmışdır. 1966-cı iədən muzey indiki adını almışdır.

Kolleksiyası
------------

Muzeydə hazırda 68 mindən çox eksponat nümayiş etdirilir.

Avropa incəsənəti bölməsində Rembrantın, Kiçik Piter Breyqelin, Tintorettonun, Frans Xalsın, Van Qoqun, Klod Monenin, Pol Qoqenin, Edqar Deqanın, Renuarın və Pikassonun da əsərlər də vardır.

Qalereya
--------

* Tomas Qeynsboro, Məhsul arabası, 1784Tomas Qeynsboro, *Məhsul arabası*, 1784
* Frans Xals, Портрет İsaak Abrahamca Massa, 1626Frans Xals, *Портрет İsaak Abrahamca Massa*, 1626
* Pol Keyn, Портрет Con Henri Lefroyanın portreti, 1845Pol Keyn, *Портрет Con Henri Lefroyanın portreti*, 1845
* Kamil Pisarro, Ruanda yağışlı gündə Bualdyö körpüsü, 1896Kamil Pisarro, *Ruanda yağışlı gündə Bualdyö körpüsü*, 1896
* Piter Paul Rubens, Südəmərlərin qırğını, 1611Piter Paul Rubens, *Südəmərlərin qırğını*, 1611
* Ceyms Tisso, Satıcı qadın, 1885Ceyms Tisso, *Satıcı qadın*, 1885
* Modilyani Amedeo  , Missis Qastinqsin portreti, 1915Modilyani Amedeo , *Missis Qastinqsin portreti*, 1915

Xarici keçid
------------

* Art Gallery of Ontario Arxivləşdirilib 2017-04-15 at the Wayback Machine Официальный сайт Художественной галереи Онтарио
**Sancak bölgəsi** (*serb.* Новопазарски санџак, *bosn. Novopazarski sandžak*; *türk.* Yeni Pazar sancağı; alb. Sanxhaku i Pazarit të Ri) — Serbiya (cənub-qərb) və Monteneqro (şimal-şərq) sərhədindəki tarixi bölgə. Bölgə adını türk hakimiyyəti dövründə (1912-ci ilə qədər) mövcud olmuş inzibati vahid adından almışdır.

Tarixi
------

Orta əsrlərdə bölgə serb Raşka dövlətinin mərkəzi idi, onun paytaxtı Ras müasir Yeni Pazar şəhəri yaxınlığında yerləşirdi, buna görə Sancakın serb hissəsi Raşka bölgəsi olaraq da tanınır. Osmanlı hakimiyyəti dövründə (XIV əsrdən) Yeni Pazar Sancağı mərkəzi Novi Pazar şəhərində olan Osmanlı İmperatorluğunun inzibati vahidi idi. 1878-1908-ci illər arasında ərazi Avstriya-Macarıstan, 1908-1913-cü illərdə yenidən Osmanlı İmperiyasının nəzarəti altına keçdi.

1913-cü ildə Birinci Balkan müharibəsinin nəticələrindən sonra Sancak Serbiya və Qaradağ arasında bölündü, 1945-ci ildə müasir sərhədlər quruldu.

İnzibati bölgüsü
----------------

Bölgənin sahəsi 8403 km²-dir. Hazırda Sancakın ərazisi Serbiya (Raşka və Zlatibor bölgələrinin qərb rayonları) və Çernoqoriya arasında bölünür.

Əhalisi
-------

Sancakın etnik xəritəsi
2002-ci ildə ərazidə 420 min əhali yaşayırdı.

Bölgə əhalisinin 52%-i (228.000) müsəlman slavyanlar, 45%-ı (198.000) serblər və monteneqrolulardır. Albanlar, roma icması və digər xalqlar əhalinin az bir hissəsini təşkil edir.

Bölgənin ən böyük şəhərləri Yeni Pazar (55 min əhali), Plyevlya (23,8 min), Priboy (19,6 min).

Ədəbiyyat
---------

* Ćorović, Vladimir. Istorija Srba, 1. /History of the Serbs/ Belgrade: BIGZ, 1989.
* Vlahović, Petar. "Stanovništvo Novog Pazara i njegove okoline, "/The Population of Novi Pazar and its Surroundings/ Novi Pazar i okolina. Belgrade: Književne novine, 1969.
**Den** (**Denni**) **Treho** (*ing.* Dan «Danny» Trejo; doğ. 16 may 1944, Los-Anceles) —ABŞ aktyoru.

Həyatı
------

Kiçik Denni Traho (Dan Trejo Jr) 16 may 1944-cü ildə ABŞ-nin Los-Anceles şəhərində dünyaya gəlib. Denni gənc olarkən heç də nümunəvi bir oğlan deyildi. Narkotik və cinayətkarlıq onun daimi yol yoldaşı idi. O 9 yaşında olarkən boksla məşğul olur, narkotiklərin dadına isə daha əvvəldən baxmışdı. Onun tezliklə həbs edilməsi heç də təəccüb doğurmur və o bu günə qədər 9 həbsxanada olub.

İllər keçdikdən sonra narkotik asılılığından xilas olan Denni Traho reabilitasiya mərkəzində işləyərək digərlərinə də bu asılılıqdan xilas olmağa kömək etməyə çalışır.

O "Runaway Train" filminin çəkiliş meydançasına təsadüfən gəlib çıxır. Onun həbsxana keçmişini öyrəndikdə ondan Erik Roberts-ə boksun "türmə variantı" ilə bağlı bir neçə fənd göstərməsini təklif edirlər. Bu zaman onun aktyorluq bacarığı kəşf olunur və ona kiçik bir rol verilir. Denni başa düşür ki, onun həyatında yeni bir səhifə açılıb və özünə agent təyin edir.

Trahonun karyerasında uğur qazanmasına səbəb olan bir cəhət də onun məşhur rejissor Robert Rodrigesin qohumu olması idi. Rejissor dəfələrlə qohumunu filmdə çəkilməyə dəvət edir.

O bu günə qədər təqribən 100-dən çox filmdə çəkilib. Bu filmlərin hamısı yüksək səviyyəli ekran əsəri olmasa da, Denni-nin canlandırdığı rollar izləyicilərin yaddaşında qalmağı bacarıb.

İllər ərzində çəkiliş meydançasında Silvester Stallone, Jan Klod Van Damm, Antonio Banderas, Salma Hayek, Erik Roberts, Jeffrey Lewis, Kventin Tarantino və s. məşhur aktyorlarla partnyor olmuşdur. Aktyor həmçinin bir neçə filmin yaradılması zamanı ortaq prodüser olaraq çalışmışdır.

Aktryor bu yaxınlarda öz həyat yoldaşından ayrılıb və onun üç övladı var.

Filmoqrafiya
------------

* Yaquar (film, 1996)
* Əvəz qatilləri (film, 1998)
* İnferno (film, 1999)

Xarici keçidlər
---------------


Vikianbarda Denni Trexo ilə əlaqəli mediafayllar var.

|  |  |
| --- | --- |
|  Bu şablona bax   Sosial şəbəkələrdə | Facebook · X |
| Foto, video və audio | Instagram |
| Tematik saytlar | AllMovie · AlloCiné · Česko-Slovenská filmová databáze · Danish Film Database · Discogs · IMDb · Kinopoisk · Metacritic · Rotten Tomatoes |
| Lüğətlər və ensiklopediyalar | Notable Names Database |
| Şəcərə və nekropolistika | WikiTree |
| 

| Normativ yoxlama |
| --- |
| BIBSYS: 1523345894595 · BNE: XX1499678 · BNF: 142340924 · CONOR: 181047907 · GND: 1051818338 · ISNI: 0000000114616429 · LCCN: no2003125037 · NKC: xx0047114 · NLP: a0000001282920 · NTA: 331669218 · NUKAT: n2017029291 · SUDOC: 146793005 · VIAF: 66171529 · WorldCat VIAF: 66171529 |

 |
**NGC 6960**, Yeni Baş Kataloqda qeydə alınmış qalaktik dumanlıqdır. Göy üzündə Qu bürcü istiqamətində yerləşir. **SNR** tipli  qalaktikadır. İngilis astronomu Vilyam Herşel tərəfindən 1784-cü ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 6960: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 6936 |
NGC 6937 |
NGC 6938 |
NGC 6939 |
NGC 6940 |
NGC 6941 |
NGC 6942 |
NGC 6943 |
NGC 6944 |
NGC 6945 |
NGC 6946 |
NGC 6947 |
NGC 6948 |
NGC 6949 |
NGC 6950 |
NGC 6951 |
NGC 6952 |
NGC 6953 |
NGC 6954 |
NGC 6955 |
NGC 6956 |
NGC 6957 |
NGC 6958 |
NGC 6959 |
**NGC 6960** |
NGC 6961 |
NGC 6962 |
NGC 6963 |
NGC 6964 |
NGC 6965 |
NGC 6966 |
NGC 6967 |
NGC 6968 |
NGC 6969 |
NGC 6970 |
NGC 6971 |
NGC 6972 |
NGC 6973 |
NGC 6974 |
NGC 6975 |
NGC 6976 |
NGC 6977 |
NGC 6978 |
NGC 6979 |
NGC 6980 |
NGC 6981 |
NGC 6982 |
NGC 6983 |
NGC 6984 |
NGC 6985



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 6995**, Yeni Baş Kataloqda qeydə alınmış qalaktik dumanlıqdır. Göy üzündə Qu bürcü istiqamətində yerləşir. **EN** tipli  qalaktikadır. İngilis astronomu Con Herşel tərəfindən 1825-ci ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 6995: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 6971 |
NGC 6972 |
NGC 6973 |
NGC 6974 |
NGC 6975 |
NGC 6976 |
NGC 6977 |
NGC 6978 |
NGC 6979 |
NGC 6980 |
NGC 6981 |
NGC 6982 |
NGC 6983 |
NGC 6984 |
NGC 6985 |
NGC 6986 |
NGC 6987 |
NGC 6988 |
NGC 6989 |
NGC 6990 |
NGC 6991 |
NGC 6992 |
NGC 6993 |
NGC 6994 |
**NGC 6995** |
NGC 6996 |
NGC 6997 |
NGC 6998 |
NGC 6999 |
NGC 7000 |
NGC 7001 |
NGC 7002 |
NGC 7003 |
NGC 7004 |
NGC 7005 |
NGC 7006 |
NGC 7007 |
NGC 7008 |
NGC 7009 |
NGC 7010 |
NGC 7011 |
NGC 7012 |
NGC 7013 |
NGC 7014 |
NGC 7015 |
NGC 7016 |
NGC 7017 |
NGC 7018 |
NGC 7019 |
NGC 7020



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 6991**, Yeni Baş Kataloqda qeydə alınmış açıq ulduz topasıdır. Göy üzündə Qu bürcü istiqamətində yerləşir. **OCL** tipli  qalaktikadır. İngilis astronomu Vilyam Herşel tərəfindən 1788-ci ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. ↑  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 6991: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 6967 |
NGC 6968 |
NGC 6969 |
NGC 6970 |
NGC 6971 |
NGC 6972 |
NGC 6973 |
NGC 6974 |
NGC 6975 |
NGC 6976 |
NGC 6977 |
NGC 6978 |
NGC 6979 |
NGC 6980 |
NGC 6981 |
NGC 6982 |
NGC 6983 |
NGC 6984 |
NGC 6985 |
NGC 6986 |
NGC 6987 |
NGC 6988 |
NGC 6989 |
NGC 6990 |
**NGC 6991** |
NGC 6992 |
NGC 6993 |
NGC 6994 |
NGC 6995 |
NGC 6996 |
NGC 6997 |
NGC 6998 |
NGC 6999 |
NGC 7000 |
NGC 7001 |
NGC 7002 |
NGC 7003 |
NGC 7004 |
NGC 7005 |
NGC 7006 |
NGC 7007 |
NGC 7008 |
NGC 7009 |
NGC 7010 |
NGC 7011 |
NGC 7012 |
NGC 7013 |
NGC 7014 |
NGC 7015 |
NGC 7016



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**NGC 7024**, Yeni Baş Kataloqda qeydə alınmış ulduzdur. Göy üzündə Qu bürcü istiqamətində yerləşir. **\*Grp** tipli  qalaktikadır. İngilis astronomu Vilyam Herşel tərəfindən 1786-cı ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. 1 2  "SIMBAD". NGC (İngiliscə).
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 7024: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 7000 |
NGC 7001 |
NGC 7002 |
NGC 7003 |
NGC 7004 |
NGC 7005 |
NGC 7006 |
NGC 7007 |
NGC 7008 |
NGC 7009 |
NGC 7010 |
NGC 7011 |
NGC 7012 |
NGC 7013 |
NGC 7014 |
NGC 7015 |
NGC 7016 |
NGC 7017 |
NGC 7018 |
NGC 7019 |
NGC 7020 |
NGC 7021 |
NGC 7022 |
NGC 7023 |
**NGC 7024** |
NGC 7025 |
NGC 7026 |
NGC 7027 |
NGC 7028 |
NGC 7029 |
NGC 7030 |
NGC 7031 |
NGC 7032 |
NGC 7033 |
NGC 7034 |
NGC 7035 |
NGC 7036 |
NGC 7037 |
NGC 7038 |
NGC 7039 |
NGC 7040 |
NGC 7041 |
NGC 7042 |
NGC 7043 |
NGC 7044 |
NGC 7045 |
NGC 7046 |
NGC 7047 |
NGC 7048 |
NGC 7049



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Şarl Anri Oqüst Şefer** (*fr.* Charles Henri Auguste Schefer; 16 noyabr 1820, Paris – 3 mart 1898[…])—fransız şərqşünası, tarixçisi və diplomatı.

Həyatı
------

Şarl Anri Oqüst Şefer 1820-ci ildə Paris şəhərində doğulmuşdu. Ali təhsilini École Nationale des Langues Orientales Vivantesdə tamamlamışdı. Fransanın Osmanlı ölkəsindəki Qüds, İzmir və İskəndəriyədə olan təmsilçiliklərində uzun müddət mütərcim kimi çalışdıqdan sonra 1849-cu ildə İstanbul səfirliyinin başmütərcimliyinə təyin edilmişdi. 1856-cı ildə Parisə döndü; ertəsi il École des Langues Orientales Vivantesin Fars dili müəllimi, 1867-ci ildə isə müdiri olaraq təyin edildi. 1860-cı ildə Suriya, 1862-ci ildə Qırmızı dənizlə ilgili olaraq dövləti təmsilən o bölgələrə göndərilmişdi. Ölümünə qədər işlədiyi məktəb müdiri kimi məktəbin kitabxanasını zənginləşdirən Şefer rəsmi vəzifələri ilə bağlı verilən bir çox dövlət nişanının sahibi idi.

Şefer, İslam tarixi və coğrafiyasıyla ilgili önəmli çalışmalar işləyib hazırlamışdı. Bəzi Farsca İslam tarixi qaynaqlarının tənqidi nəşri və Fransızca tərcümələri ilə yanaşı İslam dünyasına dair Şərqdə və Qərbdə yazılmış bir çox səyahətnamə və xatiratı çap etmiş və Fransızcaya çevirmişdir. İslam dünyasında keçirdiyi illərdə topladığı çox saylı Ərəbcə, Farsca və Türkcə əlyazmalardan zəngin bir kolleksiya yaratmış, daha sonra bu kitabların 800 ədədini Bibliothèque Nationaleyə hədiyyə etmişdir.

Şarl Anri Oqüst Şefer 1898-ci ildə vəfat etmişdir.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Charles Schefer // AlKindi.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Treccani |
| 

| Normativ yoxlama |
| --- |
| BNE: XX1509476 · BNF: 11923928v · GND: 117620386 · ICCU: PUVV162590 · ISNI: 0000000118746052 · LCCN: n50021618 · NLG: 219663 · NTA: 070174237 · NUKAT: n2008038607 · PTBNP: 100082 · LIBRIS: 249192 · SUDOC: 027125661 · VIAF: 32002664 · WorldCat VIAF: 32002664 |

 |
**Heydər Əliyev Muzeyi** — Naxçıvan şəhərində Azərbaycan Respublikasının Ümummilli Lideri Heydər Əliyevin həyat və fəaliyyətini, zəngin dövlətçilik irsini özündə təcəssüm etdirən muzey.

Haqqında
--------

Heydər Əliyev Muzeyi Naxçıvan Muxtar Respublikası Ali Məclisinin 18 fevral 1999-cu il tarixli sərəncamına əsasən yaradılmış və 10 may 1999-cu ildən etibarən fəaliyyətə başlamışdır. Muzeydə Azərbaycan Respublikasının Prezidenti Heydər Əliyevin ailəsinə, onun uşaqlıq və gənclik illərinə həsr olunmuş stendlər nümayiş etdirilir. Həmçinin Naxçıvan MR Ali Məclisinin sədri (1991–1993) işlədiyi dövrdə gördüyü işlər, həyata keçirdiyi tədbirlər, qəbul etdiyi mühüm əhəmiyyətli qərarlar, sərəncamlar, sənədlər, fotolar, filmlər, albomlar öz əksini tapmışdır.

Muzryin ekspozisiya zalının mərkəzində Heydər Əliyevin "*Doğma, canım-varlığım qədər sevdiyim Azərbaycanım mənim qibləgahımdır"* sözləri yazılmışdır.

Habelə muzeydə Türkiyə Cümhuriyyəti və İran İslam Respublikası ilə əməkdaşlıq sahəsində imzaladığı müqavilələrin surətləri, Azərbaycan Respublikasının müxtəlif bölgələrində yaşayan vətəndaşların müraciətləri toplanmışdır. Burada "Xalqımla həmrəyəm", "Qayıdış", "Naxçıvan yaşayır və döyüşür" bölmələri təşkil olunmuşdur. Muzeyin fondunda ümummilli lider Heydər Əliyevin həyat və fəaliyyətini özündə əks etdirən 4807 eksponat toplanmışdır. Həmçinin muzeyin kitabxanasında Heydər Əliyevin həyat və fəaliyyətini əks etdirən jurnal, albom və kitablar saxlanılır.

Həmçinin bax
------------

* Azərbaycan İstiqlal Muzeyi
* Azərbaycan Tarix Muzeyi
* Azərbaycan Xalça Muzeyi
* Muzey Mərkəzi
* Nizami Gəncəvi adına Milli Azərbaycan Ədəbiyyatı Muzeyi
* Azərbaycan Dövlət İncəsənət Muzeyi

İstinadlar
----------

1. 1 2 3 4 5 6  "Heydər Əliyev Muzeyi" (Azərbaycan). dmfa.nakhchivan.az. 6-7-2011 tarixində arxivləşdirilib.
2. 1 2 3  *Sübhi Kəngərli.* "Naxçıvanda Heydər Əliyev muzeyi" (Azərbaycan). www.anl.az. 8-9-2018 tarixində arxivləşdirilib.
3. 1 2 3  "Naxçıvanda Heydər Əliyev muzeyi" (Azərbaycan). www.anl.az. 8-9-2018 tarixində arxivləşdirilib.

Xarici keçidlər
---------------

* Muzeylər
* Heydər Əliyev Muzeyi
**Heydər Əliyev Muzeyi** — Gəncə şəhərində Azərbaycan Respublikasının Ümummilli Lideri Heydər Əliyevin həyat və fəaliyyətini, zəngin dövlətçilik irsini özündə təcəssüm etdirən muzey .

Ümumilikdə Heydər Əliyev mərkəz və muzeyləri Azərbaycan xalqının Ümummilli Lideri Heydər Əliyevin dövlətçilik məfkurəsinin dərindən öyrənilməsi, geniş təbliği, Azərbaycan tarixi və dilinin, mədəniyyətinin, milli-mənəvi dəyərlərinin yaşadılması istiqamətində sistemli fəaliyyət göstərir.

Azərbaycanda Heydər Əliyev muzeylərinin təşəbbüskarı və yaradıcılarından biri Quba Heydər Əliyev Mərkəzinin direktoru Elza Orucova olmuşdur.

Heydər Əliyev muzeylərinin mahiyyət etibarı ilə mərkəz kimi fəaliyyət göstərdiyini, onların regionlarda ictimai-siyasi və mədəni mərkəzlər kimi mühüm rol oynadığını nəzərə alaraq, habelə yerlərdən daxil olan çoxsaylı müraciətlərə əsasən Azərbaycan Mədəniyyət və Turizm Nazirliyinin müvafiq əmri ilə Heydər Əliyev Muzeyləri mərkəz adlandırılmışdır.

Haqqında
--------

Gəncə şəhərində yerləşən Heydər Əliyev Mərkəzinin I mərtəbəsində Ümumilli liderin həyat yolunu və çoxşaxəli fəaliyyətini əks etdirən xatirə muzeyi yerləşir. Muzeydə Heydər Əliyevin uşaqlıq və gənclik illəri ilə yanaşı, onun zəngin fəaliyyətinin bütün dövrləri əks olunmuşdur. Ulu öndərin Naxçıvan Muxtar Respublikası Ali Məclisinin Sədri və Azərbaycan Respublikasının Prezidenti kimi 1993–2003-cü illərdə həyata keçirdiyi layihələr, o cümlədən ordu quruculuğu, xarici siyasət, mədəniyyət və digər sahələrə dair maraqlı fotolar, müxtəlif sənədlər, o dövrlərə aid kitablar, qəzetlər və digər materiallara muzeydə geniş yer verilib. Burada ümummilli lider Heydər Əliyevin Gəncə şəhərinə müxtəlif illərdə tarixi səfərlərini əks etdirən kitablar və qəzetlər də nümayiş etdirilir. Ümumilikdə muzeydə Ulu Öndərin həyat və fəaliyyətinin bütün mərhələləri əks olunub.

Həmçinin bax
------------

* Heydər Əliyev Muzeyi (Naxçıvan)

İstinadlar
----------

1. ↑  "Gəncə Şəhər Heydər Əliyev Mərkəzi" (Azərbaycan). kataloq.gomap.az.  (#archive\_missing\_date) tarixində arxivləşdirilib.
2. ↑  "Mingəçevir şəhər Heydər Əliyev Mərkəzi" (az.). ttps://kataloq.gomap.az. Archived from the original on 2023-01-24.
3. ↑  "MİNGƏÇEVİRDƏ HEYDƏR ƏLİYEV MUZEYİ İNŞA EDİLİR" (az.).. 24-01-2023 tarixində arxivləşdirilib.
4. 1 2  "Göyçay Rayon Heydər Əliyev Mərkəzi" (az.). ttps://kataloq.gomap.az. Archived from the original on 2023-01-25.
5. ↑  "Göyçay Rayon Heydər Əliyev Mərkəzi" (az.). ttps://kataloq.gomap.az. Archived from the original on 2023-01-25.

Xarici keçidlər
---------------

* Muzeylər
**İsmayıl xan Hüseyn sultan oğlu Borbor** (1800 - 1888) — İran hərbçisi.

Həyatı
------

İsmayıl xan Hüseyn sultan oğlu 1800-cü ildə Kirman əyalətinin Bəm mahalında anadan olmuşdu. Borbor tayfasındandır. Anası Əzizə xanım Şiraz doğumluydu və nəcib bir ailəyə məxsus idi. 

İsmayıl xan 1802-ci ildə atası ilə bərabər xidmət yerinə Həmədan əyalətinin Rahcird mahalına köçür. O, burda mülki və hərbi təhsil alır. Gənc yaşlarında vəliəhd Abbas mirzə Naibüssəltənin yanında, Cənubi Azərbaycanda xidmət edir. 1826-1828-ci illərdə II Rus-İran müharibəsində iştirak edir. 

İsmayıl xan Borbor Abbas mirzənin ölümündən sonra şahzadə Firuz mirzə Nüsrətüddövlənin yanında xidmət edir. Bu dövrdə sərtib (general-mayor) rütbəsinə layiq görülür. 

İsmayıl xan Borbor 1838-ci ildə Məhəmməd şah Qacarın əmri ilə Herat döyüşünə qatılır. Burda Cəfərqulu xan Qaraçorlu ilə bərabər Qaraçorlu elinə başçılıq edir.

İsmayıl xan Borbor 1840-cı ildə Həmədan əyalətinin Məlayir mahalında "Borbor qalası"nı tikdirmişdi.

İsmayıl xan Borbor 1888-ci ildə vəfat edib.

Mənbə
-----

* Ənvər Çingizoğlu, Qacarlar dövrünün hərbçiləri, Bakı, "Mütərcim", 2013. 334 səh.
Bu adın digər istifadə formaları üçün bax: Forsaj (dəqiqləşdirmə).

**Cəld və Hiddətli** (*ing.* The Fast and the furious) — rejissor Rob Cohenun filmi.

Mövzu
-----

Rejisorluğunu Rob Kohenin etdiyi filmin baş rollarında Saving Private Ryan və Pitç Blekdən xatırlayacağımız Vin Dizel, Paul Volker, Cordana Brevster və Mişel Rodriqes var. 38 milyon dollarlıq bir büdcə ilə çəkilən filmin ABŞ-də göstərildiyi həftə sonunda 41 milyon dollarlıq bir hasilat əldə edərək böyük bir sürpriz etdiyi və bu an təxminən 140 milyon dollar bir büdcəyə malik olduğunu nəzərə çatdıraq.

Dominik Toretto, Los-Anceles küçələrində qaranlıq çökdükdən sonra sərhəd tanımadan avtomobil yarışları edən bir qrubun lideridir. Polis, küçələrdə dəhşət saçan Torettonun eyni zamanda oğurluq etdiyinə görə ; yüksək dəyərdəki elektronik alətləri oğurladığına görə də şübhə edir. Polisə görə Torettonu tutmağın ən yaxşı yolu; həddən artıq sürət aşiqi qrupun içinə bir detektiv yerləşdirmək və onları tutmaqdır. Bunun üçün gənc detektiv Brayn Okanner işə cəlb olunur. Brayn Earl Spilner adı ilə qrupun içinə girir. Başda hər şey istənilən kimi gedir. Amma gənc və yaraşıqlı detektiv Okanner, Dominikin gözəl və cazibədar bacısı Miaya aşiq olandan sonra işlər dəyişir.

Rollarda
--------

* Paul Volker — Braun Okanner
* Vin Dizel — Dominik Toretto
* Mişel Rodriqes — Letti Ortiz
* Cordana Brevster — Mia Toretto
* Rik Yune — Conni Tran
* Ja Rule — Edvin
* Cad Lindberq — Cesse
* Conni Stronq — Leon
* Matt Şulz — Vincent
* Xose Maria — Mia

İstinadlar
----------

1. 1 2  Box Office Mojo (ing.). 1999.
2. 1 2  The American Film Institute Catalog of Motion Pictures.
3. 1 2  BFI Film & TV Database.
**Abasqulu Quliyev** (*Quliyev Abasqulu Məmməd oğlu*; 13 noyabr 1940, Axta – 20 dekabr 2022) — azərbaycanlı kimyaçı, AMEA-nın müxbir üzvü,, əməkdar elm xadimi.

Bioqrafiya
----------

Abasqulu Məmməd oğlu Quliyev 1940-cı ilin noyabrın 13-də Qərbi Azərbaycanın Zəngibasar mahalında anadan olub. Orta təhsilini Uluxanlı məktəbində başa vuran alim 1957–1962-ci illərdə Azərbaycan Dövlət Universitetinin Kimya fakültəsində təhsilini davam etdirib. Universiteti bitirdikdən sonra təyinatla Sumqayıt "Səthi-aktiv maddələr" zavoduna işləmək üçün göndərilib. 1962-ci ildə Sumqayıt şəhərində yerləşən qapalı Kimya müəssisəsində əmək fəaliyyətinə başlayıb. 1964-cü ildə SSRİ EA-nın Yüksəkmolekullu Birləşmələr İnstitutunun (Sankt-Peterburq) aspiranturasına daxil olub. 1970-ci ildə namizədlik, 1987-ci ildə isə doktorluq dissertasiyalarını müdafiə edib. О, 1989-cu ildə professor elmi adına layiq görülüb. 1968-ci ildən Polimer Materialları İnstitutunda kiçik elmi işçi, böyük elmi işçi, laboratoriya müdiri vəzifələrində işləyib. 1993-cü ildən elmi işlər üzrə direktor müavini, 2007-ci ildən 2014-cü ilə qədər isə institutun direktoru vəzifələrində çalışıb. Abasqulu Quliyev Funksional smart polimerlər laboratoriyasının müdiri kimi fəaliyyət göstərib.

Geniş diapazonlu elmi axtarışlarının nəticələri 450-dən çox elmi əsərdə, о cümlədən 70 ixtira və patentdə öz əksini tapıb. Abasqulu Quliyev Türkiyədə və keçmiş SSRİ-nin bir sıra respublikalarında keçirilən beynəlxalq konfranslarda maraqlı çıxışları ilə Azərbaycan elmini layiqincə təmsil edib. Onun elmi əsərləri ABŞ, Macarıstan, Bolqarıstan, İngiltərə, Almaniya, Braziliya və İspaniyada keçirilən konfrans materiallarında dərc edilib.

Tanınmış alimin rəhbərliyi altında 20 namizədlik və 3 doktorluq dissertasiyaları müdafiə olunub. Yaratdığı elmi məktəbin yetirmələri hal-hazırda respublikanın və başqa ölkələrin müxtəlif elmi mərkəzlərində fəaliyyət göstərirlər. Elmi fəaliyyəti ilə yanaşı bilik və bacarığını daim gənc nəslə aşılamaq üçün fəal çalışan alim Sumqayıt Dövlət Universitetinin professoru kimi yuxarı kurs tələbələrinə, magistrlərə mühazirələr оxuyub.

2005-ci ildə Abasqulu Quliyev Azərbaycan elminin inkişafındakı xidmətlərinə görə Azərbaycan Respublikası Prezidentinin Sərəncamı ilə Əməkdar elm xadimi fəxri adı ilə təltif edilib. Eyni zamanda AMEA-nın Fəxri fərmanı ilə təltif olunub. 2007-ci ildə AMEA-nın müxbir üzvü seçilib. Abasqulu Quliyev uzun illər Polimer Materialları İnstitutunun Elmi şurasının sədri, AMEA-nın Kimya Elmləri Bölməsi Bürosunun, Azərbaycan Respublikası Prezidentinin yanında Ali Attestasiya Komissiyasının kimya elmləri üzrə Ekspert şurasının və Azərbaycan Kimya Jurnalı Redaksiya heyətinin üzvü, Polimer Materialları İnstitutunun Elmi şurasının üzvü və institutun nəzdində fəaliyyət göstərən Dissertasiya şurasının sədr müavini olub.

İstinadlar
----------

1. ↑  "Quliyev Abasqulu Məmməd oğlu" (az.). science.gov.az. 2017. 2021-04-22 tarixində arxivləşdirilib. İstifadə tarixi: 2017-04-02.

|  |  |
| --- | --- |
|  | ***Kimyaçı** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
Vikipediyada bu soyadlı müxtəlif adamlar haqqında məqalələr var, bax: Vəzirov.

**Ədalət Səfərəli oğlu Vəzirov** (27 aprel 1951, Divəzər, Xızı rayonu – 5 oktyabr 2002, İstanbul) — Azərbaycan musiqiçisi, kamança ifaçısı, Azərbaycan Respublikasının əməkdar artisti (1998).

Həyatı
------

Ədalət Vəzirov 27 aprel 1951-ci ildə Xızı rayonunun Dizəvər kəndində anadan olmuşdur. Bülbül adına Orta İxtisas Musiqi Məktəbində və Azərbaycan Dövlət Konservatoriyasında təhsil alıb.

O, 1974-cü ildə Moskvada keçirilən V Beynəlxalq Musiqi müsabiqəsinin qalibi olub. 1980-ci ildən Azərbaycan Dövlət Konservatoriyasında və Sumqayıt Musiqi Texnikumunda (2000–2002-ci illərdə direktor) müəllim işləyib, bir çox tanınmış musiqiçilərlər yetişdirib.

O, uzun müddət əməkdar artist Baba Salahovun rəhbərlik etdiyi xalq çalğı alətləri ansamblında, SSRİ Xalq Artisti Zeynəb Xanlarovanın rəhbərlik etdiyi ansamblda çalışmışdır. Bir çox xarici ölkələrdə — ABŞ, Kanada, İraq, Misir, Türkiyədə ifaçılıq sənətimizi yüksək səviyyədə nümayiş etdirib. Ədalət Vəzirov kamança ifaçılığından əlavə peşəkar fortepiano və qarmon ifaçısı idi.

Ədalət Vəzirov xalq mahnısı, rəqs, rəng və təsniflərini, muğamları mükəmməl ifa etmək, üçlükdə xanəndəni, tarzəni düzgün müşayiət etməklə yanaşı, Azərbaycan və dünya bəstəkarlarının əsərlərini yüksək səviyyədə ifa etmək bacarığına malik bir ifaçı olmuşdur.

Məşhur yəhudi kamança ifaçısı Mark Eliyahunun müəllimi olub.

5 oktyabr 2002-ci ildə İstanbulda ürək tutmasından vəfat edib. Yasamal qəbiristanlığında dəfn olunub.

Qardaşı da həmçinin musiqiçidir. Azərbaycan Respublikasının xalq artisti,qarmon ifaçısı Kamil Vəzirovdur.

Həmçinin bax
------------

* Ağaxan Abdullayev — Bayatı Kürd təsnifi (Firuz Əliyev — Tar, Ədalət Vəzirov — Kamança)

İstinadlar
----------

1. ↑  ""Əməkdar artist" fəxri adının verilməsi haqqında AZƏRBAYCAN RESPUBLİKASI PREZİDENTİNİN FƏRMANI". E-qanun.az. 2023-03-24 tarixində arxivləşdirilib. İstifadə tarixi: 2024-03-19.
2. 1 2  "Как Адалят Везиров воспитал всемирно известного Марка Элияху, или Неожиданная смерть в гостинице (ВИДЕО, ФОТО)". Trend.az. 2024-03-18 tarixində arxivləşdirilib. İstifadə tarixi: 2024-03-19.
3. ↑  "Всемирно известный музыкант: Баку сыграл важную роль в моей жизни". 2019-06-04 tarixində arxivləşdirilib. İstifadə tarixi: 2020-06-06.
4. ↑  "Мировой виртуоз на кяманче Марк Элияху из Израиля покорил азербайджанцев". 2020-06-06 tarixində arxivləşdirilib. İstifadə tarixi: 2020-06-06.
5. ↑  "O, qəlbini kamançanın çubuğuna "yedirirmiş"". Qafqazinfo.az. 2024-03-18 tarixində arxivləşdirilib. İstifadə tarixi: 2024-03-19.

Xarici keçidlər
---------------

* Vəzirov Ədalət Səfərəli oğlu

|  |  |
| --- | --- |
|  Bu şablona bax   Tematik saytlar | MusicBrainz |
**Şahin Şakir oğlu Balayev** (26 may 1982, Qaraçanlı, Kəlbəcər rayonu) — Azərbaycanlı karateçi, beynəlxalq dərəcəli idman ustası

Həyatı
------

Şahin Balayev 1982-ci ildə Kəlbəcər rayonunun, Qaraçanlı kəndində anadan olub.

1988-1999-cu illərdə Gəncə şəhəri 18 saylı tam orta məktəbdə təhsil alıb. 1999-cu ildə Gəncə Dövlət Universitetinin Filologiya fakültəsinə daxil olub. 2003-cü ildə həmin universitetin məzunu olub.

2003-2004-cü illərdə Sərhəd Qoşunlarının Xüsusi Təyinatlı Çevik Hərəkət Bölüyündə hərbi xidmət keçib.

Evlidir, bir övladı var.

Hazırda Bakı şəhərində yaşayır və Zaferoğlu Mebel şirkətində rəhbər olaraq çalışır.

Fəaliyyəti
----------

İdmanın karate növü ilə məşğul olur. Bu növdə həm ölkədaxili yarışlarda, həm də beynəlxalq turnirlərdə bir sıra uğurlara imza atıb.

2013-cü ildə karatenin WKC növləri üzrə İtaliyada keçirilən Dünya Çempionatında fərdi kumite yarışlarında dünya çempionu, komanda hesabında isə dünya üçüncüsü olub.

2014-cü ildə Karatenin WKC növləri üzrə Rusiyada keçirilən Avropa Çempionatında bürünc medal qazanıb. Həmin il Ukraynada keçirilən Şaolin döyüş növləri üzrə 2-ci Dünya Çempionatında çəkisi 85 kq-dan yuxarı olan idmançıların mübarizəsində qalib olub.

2015-ci ildə Moldovada keçirilən Karate üzrə Dünya Çempionatının da qalibi adını qazanıb. 2016-cı ildə Ukraynada keçirilən Dünya Kubokunun qalibi olub.

2018-ci ildə Ukraynada keçirilən dünya kubokunun qalibi olub.

3-cü dan qara kəmər sahibi və beynəlxalq dərəcəli idman ustasıdır.

Şahin Balayev 2021-ci ildən "Gəncə İş Adamları İctimai Birliyi"-nin İdarə Heyəti sədrinin I müavini-dir.

Şəkillər
--------

* 
* 
* 
* 
* 
* 
* 
*

İstinadlar
----------

1. ↑  *Jalə Rzabəyli.* "Karateçilərimiz dünya çempionatından kubok və medallarla qayıdıblar" ( (az.)). olimpnews.az. 2013-12-05. 2018-09-05 tarixində arxivləşdirilib. İstifadə tarixi: 2018-09-05.
2. ↑  *Kəpəz TV.* "İdmançılarımızın qarşılanma mərasimi olub" ( (az.)). YouTube. 2013-11-27. İstifadə tarixi: 2018-09-05.
3. ↑  *ARB.* "Komandamız 6 qızıl, 4 gümüş medal qazanıb" ( (az.)). YouTube. 2015-11-28. İstifadə tarixi: 2018-09-05.
4. ↑  "Azərbaycan karateçiləri Ukraynadan medallarla qayıtdılar" ( (az.)). 7news.az. 2016-05-12. 2018-09-05 tarixində arxivləşdirilib. İstifadə tarixi: 2018-09-05.

Xarici keçidlər
---------------


Vikianbarda Şahin Balayev ilə əlaqəli mediafayllar var.

* *İdman Azərbaycan TV.* "[[İdman sağlamlığın rəhnidir (veriliş)|İdman sağlamlığın rəhnidir]]" ( (az.)). YouTube. 2013-12-28. İstifadə tarixi: 2018-09-05.
* *ARB.* "[[Fakt idman (veriliş)|Fakt idman]]" ( (az.)). YouTube. İstifadə tarixi: 2018-09-05.
* Şahin Balayevin Ukraynada keçirilən Dünya Kubokundakı döyüşü
**Istanbul Sapphire** — İstanbulda yerləşən göydələn. 261 metr hündürlüyü (antenlərlə) ilə Avropada (Rusiya istisna) "Şard London Briç" binasından sonra ən yüksək 2-ci binadır. İstanbulun Kağızxana bölgəsində yerləşir.

Yerləşməsi
----------

İstanbulun Çeliktəpə səmtindəki Böyükdərə küçəsində yerləşən @Istanbul Sapphire@ binası Türkiyədə inşa edimiş ən böyük binadır. 261 metr hündürlükdəki göydələni İstanbulun bir çox yerindən görmək olar. Göydələn ÖSYM (Ölçmə, Seçmə və Yerləşdirmə Mərkəzi) binasının yanında yerləşir.

Xüsusiyyətləri
--------------

165.169 m2 sahəyə sahib bina yer altındakı 10 mərtəbə də daxil olmaqla 66 mərtəbədən ibarətdir. Bina 30 metr uzunluğunda antenlərə da malikdir. Binadan alış-veriş mərkəzi və yaşayış binası kimi istifadə olunur. Avtodayanacaq göydələnin ilk 6 mərtəbəsində yerləşir.

Binanın tikilməsində əsasən beton və poladdan istifadə olunmuşdur.

Binada cəmi 14 lift və 13 eskalator var.

Memarlığı
---------

Bina yuxarıya qalxdıqca azacıq incəlir. 4-cü mərtəbən aşağı isə genişlənir. Göydələnin fasadı şüşədən ibarətdir.

Binanın yaşayış olan otaqlarının sayı 177-dir və sahələri 100–1100 m²-ə qədər dəyişir .

Binada 970 m2-lik ictimai salon (lounc), 1.100 m2 sahəyə malik qolf meydançası və son mərtəbədə bar yerləşir. Həmçinin 225 metr yüksəklikdə yerləşən terrasdan İstanbulun mənzərəsini seyr etmək mümkündür.

Qalereya
--------

* Binanın tikintisi davam edərkən (mart, 2008-ci il)Binanın tikintisi davam edərkən (mart, 2008-ci il)
* Binanın uzaqdan görünüşüBinanın uzaqdan görünüşü
* Sağ tərəfdə "Sabancı Mərkəzi" iləSağ tərəfdə "Sabancı Mərkəzi" ilə
* GirişGiriş
* Alış-veriş mərkəziAlış-veriş mərkəzi
* Binanın mənzərəsiBinanın mənzərəsi
* 
*

Həmçinin bax
------------

* Avropanın ən hündür binalarının siyahısı
* Merkuri qülləsi
* Avrasiya (bina)

İstinadlar
----------

1. ↑  "Emporis: Istanbul Sapphire". 2016-12-21 tarixində arxivləşdirilib. İstifadə tarixi: 2019-04-02.
2. ↑  "Emlak Haberleri: "Istanbul Sapphire 4 Mart'ta açılıyor"". 2011-03-08 tarixində orijinalından arxivləşdirilib. İstifadə tarixi: 2019-04-02.

Xarici keçidlər
---------------


Vikianbarda Istanbul Sapphire ilə əlaqəli mediafayllar var.

* Istanbul Sapphire (official website)
* Pictures of Istanbul Sapphire Arxivləşdirilib 2018-04-15 at the Wayback Machine
**Petko Slaveykov** – (bolq. Петко Рачов Славейков; 17 noyabr 1827[…], Veliko Tırnovo – 1 iyul 1895[…], Sofiya)Bolqar şairi, publisisti, ictimai xadimi və folkloristidir.

Həyatı
------

Slaveykov 1827-ci ildə Tarnovoda doğuldu. Anası Penka doğum zamanı vəfat etdi, Petko möcüzəvi şəkildə sağ qaldı. Atası Raço misgər idi. Petko anasının yaşadığı Vişovqrad kəndində çoxlu bülbüllər (bolq. slavey) gördü və soyadını Slaveykov olaraq dəyişdirməyə qərar verdi.

Slaveykov təhsilini Tarnovo, Dryanovo, Tryavna monastırlarında aldı. Tarnovo yaxınlığındakı monastır kitabxanasında kitab oxuyaraq özünü inkişaf etdirdi. Qərbi Avropa və Serb ədəbiyyatı ilə tanış oldu, yunan dilini öyrəndi.

Slaveykov 1843-cü ildən şəhərində müəllim olaraq çalışmağa başladı, amma yazdığı satirik şeirə görə qovuldu. Bundan sonra fərqli şəhərlərdə dərs verməyə başladı.

Slaveykov Mirzə Şəfinin şeirlərini də öz dillərinə tərcümə etmişdir.

1852-ci ildən ilk kitabları "Smesena", "Pesnepoya" və "Basnenik" çap olunmuşdur. 1853-cü ildə Krım müharibəsindən təsirlənərək "Boyka Voyvoda" şeirini yazmışdır. 1864-cü ildə Bolqar İncil Dərnəyi tərəfindən İncilin şərqi bolqar dilinə tərcümə edilməsi üçün İstanbula dəvət edilmişdir.

1864-cü ildə Slaveykovun İstanbulda çap edilmiş kitabında Məhəmməd Füzulinin şeirinə də yer verilmişdir.

Siyasi fəaliyyəti
-----------------

1873-cü ildə Ədirnədə bolqar liseyini açıb. "93 Hərbi" zamanı mülki şəxs olaraq rus birliklərinə qatılıb, orduyla bərabər İstanbul yaxınlarına qədər gəlib. 1878-ci ildə Bolqarıstanın Osmanlı İmperiyasından müstəqilliyini qazanmasından sonra millət vəkili kimi qurucu Bolqarıstan Milli Məclisinə (bolq. Народно събрание) girmiş, Petko Karavelov ilə birlikdə demokratik bir konstitusiya hazırlanmasına çalışmışdır. 1880-ci ildə məclis sədri olub. 1880–1881-ci illəri arasında Bolqarıstanın Daxili İşlər naziri olub. Bu müddətlərdə *Osten* (1879), *Tselokupna Balgariya* (1879), *Nezavisimost* (1880–1883), *Tarnovska konstitutsiya* (1884), *Istina* (1886), *Sofiyski dnevnik* (1886) ve *Pravda* (1888) adlı qəzetlər çıxarmışdır.

Həyatının son illərində siyasi fikirlərinə görə həbs edilmiş, müəllimlik etməsi qadağan edilmiş, cəza olaraq əmək pensiyası azaldılmışdır. Petko Slaveykov 1 iyul 1895-ci ildə Sofiyada vəfat edib.

Ailəsi
------

İrina Raykova ilə evli olan Slaveykovun siyasətçi İvan və Xristo, müxbir Raço, şair Penço da daxil olmaqla 8 uşağı vardı.

İstinadlar
----------

1. ↑  "Petko Slaveykov bioqrafiyası". 2007-03-29 tarixində arxivləşdirilib. İstifadə tarixi: 2021-04-21.
2. 1 2  Petko Rachev Slaveykov // Encyclopædia Britannica (ing.).
3. 1 2 3  .
4. ↑  Petko Slaveykov
5. ↑  "Soni Boyeva". 2021-04-21 tarixində arxivləşdirilib. İstifadə tarixi: 2021-04-21.
6. ↑
7. ↑  "Füzulinin şeiri Slaveykovun kitabında çap olunub". 2022-07-02 tarixində arxivləşdirilib. İstifadə tarixi: 2021-04-21.
***220 №-li otaq*** qısametrajlı bədii televiziya filmi rejissor Ruslan Hüseyni tərəfindən 2010-cu ildə ekranlaşdırılmışdır. Film İctimai televiziyada istehsal edilmişdir. Filmdə əsas rolları Amid Qasımov, Oqtay Mehdiyev, Cəlal Qurbanoğlu və Aynur Abbasova ifa edirlər.

Məzmun
------

Tələbə Yusif (Amid Qasımov) Moskvada institutu bitirib vətənə qayıtmaq üzrədir. O, vidalaşmaq üçün 220 №-li otağa, köhnət tanışlarının yanına gəlir. Burada onlar arasında qəribə dialoq baş verir. Dialoqun əsas mövzusu vətəndən uzaq düşən bəzi azərbaycanlıların öz doğulub boya-başa çatdıqları yerləri bəyənməmələri, oraya yuxarıdan aşağı baxmalarıdır. Burada Yusifin timsalında heç də hamının belə olmadığı göstərilir. Və nəticədə Yusif Azərbaycan haqqında artıq-əskik danışan həmyerlilərinə tüpürüb otaqdan çıxır.

Film tamaşaçını harada yaşayırsa yaşasın öz vətəni barədə düşünməyə, onu unutmamağa səsləyir. Film bu ifadələrlə bitir: Onlar Moskvada, 220 №-li otaqda yaşayırlar! Tapın onları! Qorxmayın, tüpürün onların üzünə!

Film haqqında
-------------

* Film Yusif Səmədoğlunun "220 №-li otaq" hekayəsinin motivləri əsasında çəkilib.

Filmin üzərində işləyənlər
--------------------------

Ssenarist: H. V. İsmayıl  

Rejissor: Ruslan Hüseyni  

Operator: Faiq Əliyev  

Prodüser: Pərviz Eldaroğlu  

Bəstəkar: Rəşad Həmidov

Rollarda
--------

Amid Qasımov — Yusif  

Oqtay Mehdiyev  

Cəlal Qurbanoğlu  

Aynur Abbasova  

Ceyhun Cümşüdov — qatardakı həmyerli  

Əlisurət Məmmədzadə  

Gülsabah Quliyeva  

Sona Babayeva  

Asif Rəhimov  

Firuzə Balayeva

İstinadlar
----------

1. ↑  "Yusif Səmədoğlu – böyük nəsr ustası kimi". 2019-09-13 tarixində arxivləşdirilib. İstifadə tarixi: 2017-05-19.

Həmçinin bax
------------

Azərbaycan filmlərinin siyahısı  

2010-cu ilin Azərbaycan filmləri  

2010-cu illər Azərbaycan filmlərinin siyahısı
**İslam Həsən oğlu Eyvazov** (7 aprel 1999; Naxçıvan şəhəri, Azərbaycan — 9 noyabr 2020; Xocavənd rayonu, Azərbaycan) — Azərbaycan Silahlı Qüvvələrinin əsgəri, İkinci Qarabağ müharibəsi şəhidi.

Həyatı
------

İslam Eyvazov 1999-cu il aprelin 7-də Naxçıvan şəhərində anadan olub. 2006-cı ildə Naxçıvan şəhər 15 saylı orta məktəbə daxil olmuşdur. 2015-ci ildə isə həmin məktəbin IX sinifini bitirmişdir. Təhsil müddətində həm də 7 il Ərtoğrul Cavid adına musiqi məktəbinin fortopiano ixtisası üzrə dərs almışdır. IX sinifi bitirdikdən sonra Naxçıvan şəhər hərbi liseyinə sənəd vermiş, lakin qəbul olunmamışdır.

Hərbi xidməti
-------------

2017-ci ildə həqiqi hərbi xidmətə yola düşmüşdür. Həqiqi hərbi xidməti bitirdikdən sonra 2020-ci ildə yenidən hərb sahəsinə qayıdır. N saylı hərbi hissədə kəşfiyyatçı kimi xidmət göstərməyə başlayan İslam Eyvazov 2 ay sonra vətənini qorumaq üçün ön cəbhyə yola salınır. Cəbrayıl, Füzuli, Xocavənd istiqaqmətində ön cəbhədə vuruşur. 09.11.2020-ci ildə Xocavənddə şəhid olur. Qaraxanbəyli kənd məzarlığında dəfn olunub.

Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən İslam Eyvazov ölümündən sonra "Vətən uğrunda" medalı ilə təltif edildi.

Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən İslam Eyvazov ölümündən sonra "Xocavəndin azad olunmasına görə" medalı ilə təltif edildi.

Təltifləri
----------

* (15.12.2020) — "Vətən uğrunda" medalı (ölümündən sonra)
* (25.12.2020) — "Xocavəndin azad olunmasına görə" medalı (ölümündən sonra)

İstinadlar
----------

1. 1 2  "Azərbaycan Silahlı Qüvvələrinin hərbi qulluqçularının "Vətən uğrunda" medalı ilə təltif edilməsi haqqında Azərbaycan Prezidentinin 15.12.2020-ci il tarixli Sərəncamı". 15.12.2020. 2020-12-15 tarixində arxivləşdirilib. İstifadə tarixi: 15.12.2020.
2. 1 2  "Azərbaycan Silahlı Qüvvələrinin hərbi qulluqçularının "Xocavəndin azad olunmasına görə" medalı ilə təltif edilməsi haqqında Azərbaycan Prezidentinin 25.12.2020-ci il tarixli Sərəncamı". 25.12.2020. 2020-12-26 tarixində arxivləşdirilib. İstifadə tarixi: 25.12.2020.
Məzmun
------

Film Azərbaycanın xalq yazıçısı Süleyman Rəhimova həsr olunmuşdur.

Kinolentdə yazıçıya ilham vermiş doğma yurdu, dağlar, qayalar, coşub daşan çaylar, vadilər, dərələr, yollar, körpülər, kəndlər əks olunmuşdur. Fotoşəkillər bizi onun mənalı həyat yolu ilə tanış edir. Yazıçı iş otağında yaradıcılıq planlarından danışır. Görkəmli rus tənqidçisi Z.Kedrina Süleyman Rəhimovun Sovet ədəbiyyatında, habelə ictimai həyatımızda tutduğu mövqedən söhbət açır. Filmdə yazıçının Sovet və xarici ölkə xalqlarının dillərində nəşr olunmuş əsərləri nümayiş etdirilir. Bundan əlavə filmə "Mehman" və "Su ərizəsi" əsərləri əsasında çəkilmiş filmlərdən kadrlar da daxil edilmişdir.

Filmin heyəti
-------------

### Film üzərində işləyənlər

**Ssenari müəllifi:** Vaqif Hümmətoğlu
**Rejissor:** Əli Musayev
**Operator:** Vladimir Konyagin
**Səs operatoru:** Şamil Kərimov
**Filmin direktoru:** Əli Məmmədov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 235-258.

Xarici keçidlər
---------------

* Filmi izlə
**Axalıq** Tiflis quberniyasının Borçalı qəzasında kənd adı.

Toponimkası
-----------

Tiflis əyalətinin Pətək nahiyəsində iki kənd Axalıq adlanıb. Kənddə XIX əsrin ikinci yarısında Türkiyədən gəlmə ermənilər və yunanlar yaşayırdı.Birincisi,kəndin adı ərəb dilində əxi (Sufi-dərviş cəmiyyətləri üzvlərinin bir birinə verdyi ad,ərəbcə əxi "qardaş" sözündən) və Azərbaycan dilində - lik şəkilçisindən ibarətdir.Orta əsrlərdə Səfəvi şahları Ermənistanda,Azərbaycanda və qismən Gürcüstanda əxilərə torpaq (əkin) sahələri (zəraətlər) və məntəqələrin adlarının əvvəli "əxi" sözündən ibarət olurdu.Sonralar bu toponimlərdə əxi sözü təhrifə uğrayaraq çox hallarda "ağa" formasına düşmüşdür.Axalıq "əxiyə" mənsub yer,məntəqə mənasındadır.İkincisi,toponim ərəb mənbələrində Dəclə çayının sahilində qeyd olunmuş Axul əyalətindən gəlmiş ailələrin məskunlaşması nəticəsində yaranmış məntəqənin adıdır,"Axul" adı gətirilmədir.Belə halda Axalıq "Axulluq","Axuldan gəlmə" mənasındadır.

Həmçinin bax
------------

Tiflis quberniyası

Xarici keçid
------------

anarim.az

İstinad
-------

1. ↑  B.Ə.Budaqov,Q.Ə.Qeybullayev.Gürcüstanda Türkmənşəli Toponimlərin izahlı lüğəti.Bakı,"Nurlan" 2008
HEC Paris Startup Launchpad Demo Day 2024
**Station F** Parisin 13-cü rayonunda yerləşən startaplar üçün biznes inkubatordur. Dünyanın ən böyük startap obyekti kimi tanınır.

Əvvəllər la Halle Freyssinet kimi tanınan keçmiş dəmir yolu malları anbarında yerləşir (buna görə də F stansiyasında "F"). 34,000 m2 (370,000 kv fut) obyekt 2017-ci ilin iyun ayında Prezident Emmanuel Makron tərəfindən rəsmi olaraq açılıb və 1000-ə qədər başlanğıc və ilkin mərhələdə şirkətlər, həmçinin Facebook, Microsoft və Naver kimi korporativ tərəfdaşlar üçün ofis yaşayış yeri təmin edir.

Stansiya F sahibkarlara yönəlmiş startap proqramları üçün bir sıra tərəfdaşlıqlara malikdir. Partnyorlara Google, Ubisoft və Zendesk daxildir.

Kampus Avropanın ən yaxşı biznes məktəbi olan HEC Paris kimi müxtəlif məktəblərin tərəfdaşıdır.

İstinadlar
----------

1. ↑   (ing.)Station F, the world's largest startup campus opens in Paris Arxivləşdirilib 2017-08-21 at the Wayback Machine
2. ↑   (ing.)Emmanuel Macron thinks big in vision for French tech unicorn Arxivləşdirilib 2023-10-23 at the Wayback Machine
3. ↑  "STARTUPS". 2023-11-14 tarixində arxivləşdirilib. İstifadə tarixi: 2024-01-19.
4. ↑   (ing.)Incubateur HEC Paris Arxivləşdirilib 2023-11-14 at the Wayback Machine
5. ↑   (ing.)Business school rankings Arxivləşdirilib 2023-06-21 at the Wayback Machine

Xarici keçidlər
---------------

* Station F
**Ezop** (*yun.* Αἴσωπος, Aisōpos təq. e.ə. 620, Mesembriya[d] – təq. e.ə. 564, Delphi) — Əfsanəvi Ezop qədim yunan təmsil ustasıdır. Təxminən eramızdan əvvəl 620 – 564-cü illərdə yaşayıb. Ezopun real şəxsiyyət, yaxud ümumiləşdirici obraz olması indiyə qədər məlum deyil. Onun bioqrafiyası qeyri-müəyyəndir. Ən inandırıcı versiyaya görə, o qul, kölə olub və sonradan ona azadlıq verilib. Delfiya şəhərinin sakinləri tərəfindən öldürüldüyünə inanılır.

Haqqında
--------

Orta əsrlərdə Bizansda Ezopun məzəli bioqrafiyası yazılıb. Uzun illər həmin bioqrafiya Ezop haqqında dəqiq məlumatlar mənbəyi sayılıb. Burada Ezop dəyər-dəyməzinə alınıb-satılan, özü kimi kölələr, habelə nəzarətçiləri və ağaları tərəfindən daim incidilən bir şəxsdir.

Ezopu qozbel, axsaq, meymun sifətli, əlqərəz, hər baxımdan Apollonun ilahi gözəlliyinin tam əksi kimi təsvir ediblər. O, heykəltəraşlıqda da belə təsvir edilib, o cümlədən bizim günlərə qədər gəlib çıxan maraqlı heykəldə də bu şəkildədir. Lakin bəzi tədqiqatçılar hesab edirlər ki, Ezopun anadangəlmə eybəcərliyi, onun hiyləgərliyi, müdriklər və kahinlər ilə müəmmalı əlaqələri uydurmadır. XX əsrə yaxınlaşdıqca Ezopun obrazı getdikcə daha aydın şəkil alıb. Əgər o, real şəxsiyyətdirsə, bir vaxtlar Qrimm qardaşları kəndbəkənd gəzib nağıllar topladıqları kimi onun da təmsilləri xalqın müdriklik xəzinəsindən toplanıb. Ezopun məcmuə şəklində toplanmış təmsilləri bizim günlərə gəlib çatsa da, müəllifin real şəxsiyyət olmasını və fəlsəfi fikirlərin məhz onun tərəfindən deyildiyini təsdiq etmir.

Ezopun təmsilləri mənsur əsərlərdən ibarət topludur. Burada azı 400 təmsil yer alıb. Əfsanəyə görə, Aristofanın dövründə Afinada uşaqlara Ezopun müdrik təmsilləri öyrədilirmiş. Ezopun təmsillərini ilk dəfə hələ eramızdan əvvəl III əsrdə qədim yunan filosofu Demetri Falerski yeni şəklə salıb. Eramızdan əvvəl II əsrdə qədim yunan filosofu Babri Ezopun təmsillərini oxumağa və tərcümə etməyə başlayıb. Ezopun təmsil yaradıcılığının əsasını məhz onun tərcümələri təşkil edib. Bəzi tarixçilər məhz Babrini topunun həqiqi müəllifi sayırlar.

İstinadlar
----------

1. 1 2  *Bibliothèque nationale de France* Record #11929800n // BnF catalogue général (fr.). Paris: BnF.
2. ↑  "Arxivlənmiş surət". 2021-08-05 tarixində arxivləşdirilib. İstifadə tarixi: 2018-07-09.
3. ↑  "Arxivlənmiş surət". 2021-07-24 tarixində arxivləşdirilib. İstifadə tarixi: 2018-07-09.

Həmçinin bax
------------

* Ezop dili